Document ID: 32009D1014

SKLEP SVETA
z dne 22. decembra 2009
o imenovanju članov in nadomestnih članov Odbora regij za obdobje od 26. januarja 2010 do 25. januarja 2015
(2009/1014/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti členov 300(3) in 305 Pogodbe, v povezavi s členom 8 Protokola o prehodnih določbah priloženega Pogodbi o delovanju Evropske unije in Pogodbi o Evropski uniji,
ob upoštevanju predlogov držav članic,
ob upoštevanju naslednjega:
(1)
Člen 300(3) Pogodbe o delovanju Evropske unije (PDEU) predvideva, da morajo biti člani ali nadomestni člani Odbora regij predstavniki regionalnih ali lokalnih organov, in da so bodisi nosilci volilnega mandata ali pa so politično odgovorni izvoljeni skupščini,
(2)
člen 305 PDEU predvideva, da Svet v skladu s predlogi držav članic imenuje člane odbora in enako število nadomestnih članov za dobo petih let,
(3)
v členu 8 Protokola o prehodnih določbah je določena razdelitev članov Odbora regij,
(4)
mandat članov in nadomestnih članov Odbora regij se izteče 25. januarja 2010, zato je treba imenovati nove člane in nadomestne člane Odbora regij.
(5)
To imenovanje bo zaključeno s kasnejšim imenovanjem članov in nadomestnih članov, katerih imena Svetu niso bila sporočena do 14. decembra 2009 -
SKLENIL:
Člen 1
Za člane ali nadomestne člane Odbora regij se za obdobje od 26. januarja 2010 do 25. januarja 2015 imenujejo:
-
za člane se imenujejo osebe s seznama po državah članicah iz Priloge I,
-
za nadomestne člane se imenujejo osebe s seznama po državah članicah iz Priloge II.
Člen 2
Ta sklep se objavi v Uradnem listu Evropske unije.
Veljati začne na dan sprejetja.
V Bruslju, 22. decembra 2009

Labels: 18
15